Document ID: 31997D0574

ΑΠΟΦΑΣΗ ΤΗΣ ΕΠΙΤΡΟΠΗΣ της 22ας Ιουλίου 1997 για την τροποποίηση της απόφασης 97/4/ΕΚ για την κατάρτιση προσωρινών καταλόγων επιχειρήσεων τρίτων χωρών από τις οποίες τα κράτη μέλη επιτρέπουν τις εισαγωγές νωπού κρέατος πουλερικών (Κείμενο που παρουσιάζει ενδιαφέρον για τον ΕΟΧ) (97/574/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μία μεταβατική περίοδο, προσωρινών πινάκων επιχειρήσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), όπως τροποποιήθηκε από την απόφαση 97/34/ΕΚ (2), και ιδίως το άρθρο 2 παράγραφος 1,
Εκτιμώντας:
ότι η απόφαση 94/85/ΕΚ της Επιτροπής (3), όπως τροποποιήθηκε τελευταία από την απόφαση 96/2/ΕΚ (4), καταρτίζει κατάλογο τρίτων χωρών από τις οποίες επιτρέπεται στα κράτη μέλη να εισάγουν νωπά κρέατα πουλερικών 7
ότι, όσον αφορά πολλές χώρες του εν λόγω καταλόγου, οι όροι υγειονομικού ελέγχου και κτηνιατρικής πιστοποίησης που απαιτούνται κατά την εισαγωγή νωπών κρεάτων πουλερικών έχουν θεσπιστεί από την απόφαση 94/984/ΕΚ της Επιτροπής (5), όπως τροποποιήθηκε τελευταία από την απόφαση 96/456/ΕΚ (6) 7
ότι η απόφαση 97/4/ΕΚ της Επιτροπής (7) έχει καταρτίσει προσωρινούς καταλόγους επιχειρήσεων τρίτων χωρών από τις οποίες επιτρέπεται στα κράτη μέλη να εισάγουν νωπά κρέατα πουλερικών 7
ότι πραγματοποιήθηκαν έλεγχοι σύμφωνα με το άρθρο 14 της οδηγίας 71/118/ΕΟΚ του Συμβουλίου, της 15ης Φεβρουαρίου 1971, περί υγειονομικών προβλημάτων στον τομέα των συναλλαγών νωπών κρεάτων πουλερικών (8), όπως τροποποιήθηκε τελευταία και ενημερώθηκε από την οδηγία 92/116/ΕΟΚ του Συμβουλίου (9) 7 ότι οι εν λόγω έλεγχοι απέδειξαν ότι οι επιχειρήσεις που λειτουργούν σύμφωνα με τον τρόπο παραγωγής των Ηνωμένων Πολιτειών δεν ικανοποιούν όλες τις απαιτήσεις της σχετικής κοινοτικής νομοθεσίας 7
ότι, βάσει των αποτελεσμάτων των εν λόγω ελέγχων, οι αρχές των Ηνωμένων Πολιτειών επανεξέτασαν τον κατάλογο επιχειρήσεων 7 ότι η Επιτροπή πρέπει να διενεργήσει περαιτέρω σειρά ελέγχων στις επιχειρήσεις αυτές 7 ότι ο εν λόγω κατάλογος πρέπει να ισχύει για περίοδο έξι μηνών για να μπορέσουν να πραγματοποιηθούν οι εν λόγω έλεγχοι 7
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το παράρτημα της απόφασης 97/4/ΕΚ σχετικά με τις Ηνωμένες Πολιτείες της Αμερικής αντικαθίσταται από το παράρτημα της παρούσας απόφασης.
Άρθρο 2
Ο κατάλογος των επιχειρήσεων που αναφέρεται στο εν λόγω παράρτημα εφαρμόζεται μέχρι τις 30 Σεπτεμβρίου 1997.
Άρθρο 3
Η παρούσα απόφαση απευθύνεται στα κράτη μέλη.
Βρυξέλλες, 22 Ιουλίου 1997.

Labels: 3
17
18
6